ระเบียบกรมธนารักษ์ระเบียบกรมธนารักษ์ว่าด้วยการอนุญาตเข้าใช้ประโยชน์ในที่ราชพัสดุที่เป็นสวนสาธารณะหรืออุทยานพ.ศ. ๒๕๕๑ เพื่อให้การเข้าใช้ประโยชน์ในที่ราชพัสดุที่เป็นสวนสาธารณะหรืออุทยานเป็นไปด้วยความเหมาะสมและเป็นแนวทางเดียวกันอาศัยอำนาจตามความในข้อ ๒๔ แห่งกฎกระทรวงว่าด้วยหลักเกณฑ์และวิธีการปกครองดูแล บำรุงรักษา ใช้ และจัดหาประโยชน์เกี่ยวกับที่ราชพัสดุ พ.ศ. ๒๕๔๕แก้ไขเพิ่มเติมโดยกฎกระทรวงว่าด้วยหลักเกณฑ์และวิธีการปกครอง ดูแล บำรุงรักษา ใช้และจัดหาประโยชน์เกี่ยวกับที่ราชพัสดุ (ฉบับที่ ๓) พ.ศ. ๒๕๔๙ อธิบดีกรมธนารักษ์โดยความเห็นชอบของรัฐมนตรีว่าการกระทรวงการคลังตามข้อ ๒๓ วรรคสาม และคณะกรรมการที่ราชพัสดุตามข้อ ๒๖ (๘)แห่งกฎกระทรวงว่าด้วยหลักเกณฑ์และวิธีการปกครอง ดูแล บำรุงรักษา ใช้และจัดหาประโยชน์เกี่ยวกับที่ราชพัสดุ พ.ศ. ๒๕๔๕ จึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมธนารักษ์ว่าด้วยการอนุญาตเข้าใช้ประโยชน์ในที่ราชพัสดุที่เป็นสวนสาธารณะหรืออุทยานพ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ ข้อบังคับหรือคำสั่งอื่นใดที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้สวนสาธารณะหรืออุทยานหมายความถึงสวนสาธารณะหรืออุทยานที่ตั้งอยู่บนที่ราชพัสดุและอยู่ในความปกครองดูแลของกรมธนารักษ์การใช้ประโยชน์ หมายความถึงการดำเนินกิจกรรมใด ๆที่มีลักษณะเป็นการหารายได้หรือเป็นการใช้ประโยชน์เชิงธุรกิจในสวนสาธารณะหรืออุทยานเช่น การถ่ายทำภาพยนตร์ รายการโทรทัศน์ วีดีทัศน์ ภาพนิ่ง การจัดการแสดงละครคอนเสิร์ต นิทรรศการ การเดิน - วิ่ง เพื่อการกุศลการจัดงานแถลงข่าวเปิดตัวสินค้า/อัลบั้มของศิลปิน การรายงานข่าวหรือการดำเนินการในลักษณะอื่นใดที่คล้ายคลึงกันผู้ขออนุญาต หมายความถึงผู้ขอใช้ที่ราชพัสดุตามกฎหมายว่าด้วยที่ราชพัสดุหรือบุคคลอื่นที่มีความประสงค์จะเข้าใช้ประโยชน์ในสวนสาธารณะหรืออุทยานผู้อนุญาต หมายความถึงอธิบดีกรมธนารักษ์หรือผู้ที่อธิบดีกรมธนารักษ์มอบหมายข้อ ๕ผู้ขออนุญาตที่ประสงค์จะเข้าใช้ประโยชน์ในที่ราชพัสดุที่เป็นสวนสาธารณะหรืออุทยานให้ยื่นคำขอต่อผู้อนุญาตก่อนวันเข้าใช้ประโยชน์ไม่น้อยกว่าห้าวันทำการ(๑)ผู้ขอใช้ที่ราชพัสดุตามกฎหมายว่าด้วยที่ราชพัสดุให้ยื่นขออนุญาตเป็นหนังสือ(๒) บุคคลอื่นให้ใช้แบบแนบท้ายระเบียบนี้พร้อมเอกสารหลักฐาน ดังนี้(๒.๑) บุคคลธรรมดา -สำเนาบัตรประจำตัวประชาชนและสำเนาทะเบียนบ้านของผู้ขออนุญาต(๒.๒) นิติบุคคล - สำเนาหนังสือรับรองการจดทะเบียนนิติบุคคลหรือหนังสือบริคณห์สนธิและหรือเอกสารอื่นที่ทางราชการเห็นสมควรกรณีเป็นการถ่ายทำภาพยนตร์ให้ยื่นบทบรรยายเรื่อง (SCRIPT) หรือบทภาพยนตร์โดยย่อพร้อมแผนผังรายละเอียดเกี่ยวกับภาพยนตร์ถ้าเป็นการถ่ายทำภาพยนตร์ต่างประเทศซึ่งผู้ขออนุญาตเป็นบุคคลหรือคณะบุคคลชาวต่างประเทศให้ยื่นใบอนุญาตของคณะกรรมการส่งเสริมอุตสาหกรรมภาพยนตร์ไทยด้วยและหากเห็นเป็นการสมควรผู้อนุญาตอาจกำหนดให้ยื่นเอกสารหลักฐานเพิ่มเติม เช่นแบบฉากที่จะใช้ถ่ายทำภาพยนตร์ เป็นต้นทั้งนี้ การถ่ายทำภาพยนตร์ตามวรรคสองจะต้องไม่ขัดต่อกฎหมายวัฒนธรรมไทย ความสงบเรียบร้อยหรือศีลธรรมอันดีของประชาชนข้อ ๖ การยื่นคำขอตามข้อ ๕(๑) ในกรุงเทพมหานครให้ยื่นที่สำนักบริหารที่ราชพัสดุกรุงเทพมหานครกรมธนารักษ์(๒)ในจังหวัดอื่นให้ยื่นที่สำนักงานธนารักษ์พื้นที่ซึ่งที่ราชพัสดุนั้นตั้งอยู่ข้อ ๗ผู้ได้รับอนุญาตซึ่งมิใช่ผู้ขอใช้ที่ราชพัสดุตามกฎหมายว่าด้วยที่ราชพัสดุต้องชำระค่าตอบแทนการใช้ประโยชน์พร้อมวางหลักประกันความเสียหาย (ถ้ามี)ให้แก่กรมธนารักษ์ตามอัตราที่กำหนดก่อนการเข้าใช้ประโยชน์และผู้อนุญาตจะออกใบเสร็จรับเงินให้เมื่อได้รับเงินดังกล่าวโดยในกรุงเทพมหานครให้ชำระที่ส่วนรายได้ สำนักบริหารที่ราชพัสดุกรุงเทพมหานครกรมธนารักษ์ และในจังหวัดอื่นให้ชำระที่สำนักงานธนารักษ์พื้นที่การกำหนดอัตราค่าตอบแทนการใช้ประโยชน์และหลักประกันความเสียหายให้ออกเป็นคำสั่งกรมธนารักษ์ข้อ ๘ผู้ได้รับอนุญาตต้องปฏิบัติตามเงื่อนไขการเข้าใช้ประโยชน์ ดังนี้(๑) การขอใช้สถานที่แต่ละครั้งต้องใช้ประโยชน์ภายในเวลาเปิดถึงปิดสวนสาธารณะหรืออุทยานตามที่ทางราชการกำหนดเว้นแต่มีความจำเป็นต้องใช้สถานที่เกินกำหนดเวลาดังกล่าวผู้ได้รับอนุญาตจะต้องรีบแจ้งเป็นหนังสือให้ผู้อนุญาตทราบในทันทีโดยต้องยินยอมชำระค่าตอบแทนการใช้ประโยชน์เพิ่มเติมตามอัตราที่ทางราชการกำหนด(๒) หากผู้ขออนุญาตไม่เข้าใช้ประโยชน์ในวันและเวลาที่ได้รับอนุญาตทางราชการจะไม่รับผิดชอบและไม่คืนเงินค่าตอบแทนการใช้ประโยชน์ให้ไม่ว่ากรณีใด ๆเว้นแต่เป็นเหตุสุดวิสัย(๓)กรณีการถ่ายทำภาพยนตร์ต้องถ่ายทำหรือจัดฉากให้ตรงตามบทหรือแบบฉากที่ได้รับอนุญาตห้ามเปลี่ยนแปลงบทภาพยนตร์หรือบทบรรยายและแบบฉากเว้นแต่จะได้รับอนุญาตจากผู้อนุญาตเป็นลายลักษณ์อักษร ทั้งนี้ ให้ขึ้นข้อความหลังจบรายการดังนี้ ขอขอบคุณ สถานที่ (ชื่อสวนสาธารณะหรืออุทยาน) ที่ตั้ง................................... กรมธนารักษ์ กระทรวงการคลัง สำหรับกรณีการใช้ประโยชน์อื่นต้องใช้สถานที่ตามวัตถุประสงค์ที่ได้รับอนุญาตเท่านั้น(๔) ต้องปฏิบัติตามกฎ ระเบียบ ข้อบังคับหรือคำสั่งของทางราชการโดยเคร่งครัด(๕) ต้องไม่กระทำการใด ๆที่อาจมีผลกระทบหรือจะก่อให้เกิดความเสียหายแก่สวนสาธารณะหรืออุทยาน(๖) ต้องจัดหาอุปกรณ์ สัมภาระที่ใช้สำหรับป้องกันอุบัติเหตุที่อาจจะเกิดขึ้นกับอาคารสิ่งปลูกสร้าง ต้นไม้ ไม้ดอก ไม้ประดับ สนามหญ้า หรือทรัพย์สินอื่น ๆของทางราชการที่อยู่ในบริเวณสวนสาธารณะหรืออุทยาน(๗) ต้องจัดหาเครื่องกำเนิดไฟฟ้า อุปกรณ์ไฟฟ้า มาเองโดยประสานงานกับผู้ดูแลสวนสาธารณะหรืออุทยานหรือต้องชำระค่ากระแสไฟฟ้าให้แก่ทางราชการตามที่กำหนด(๘) ต้องดูแลรักษา เก็บกวาด ทำความสะอาดและทำให้บริเวณดังกล่าวกลับสู่สภาพเดิมให้เรียบร้อยด้วยทุนทรัพย์ของผู้ขออนุญาตเอง(๙) ต้องวางหลักประกันความเสียหายในกรณีที่ทางราชการเห็นสมควรข้อ ๙ ในกรณีที่เกิดความเสียหายกับอาคารสิ่งปลูกสร้าง ต้นไม้ หรือทรัพย์สินอื่น ๆของทางราชการที่อยู่ในบริเวณสวนสาธารณะหรืออุทยานซึ่งเกิดหรือเกี่ยวเนื่องจากการเข้าใช้ประโยชน์ผู้ได้รับอนุญาตต้องรับผิดชดใช้ค่าเสียหายให้แก่ผู้อนุญาตภายในเจ็ดวันนับตั้งแต่วันที่ผู้ได้รับอนุญาตได้รับแจ้งค่าเสียหายหรือยินยอมให้หักเอาจากหลักประกัน (ถ้ามี)การกำหนดอัตราค่าเสียหายให้ออกเป็นคำสั่งกรมธนารักษ์ข้อ ๑๐ในกรณีที่มีปัญหาอันเนื่องมาจากไม่อาจปฏิบัติตามระเบียบนี้หรือกรณีที่มิได้กำหนดไว้ในระเบียบนี้ให้อธิบดีกรมธนารักษ์วินิจฉัยชี้ขาดหรือพิจารณาสั่งการข้อ ๑๑ให้อธิบดีกรมธนารักษ์เป็นผู้รักษาการตามระเบียบนี้ประกาศณ วันที่ ๒๘ มีนาคม พ.ศ. ๒๕๕๑พันธ์ทิพย์ สุรทิณฑ์อธิบดีกรมธนารักษ์[เอกสารแนบท้าย]๑. แบบคำขออนุญาต๒. เอกสารประกอบแบบคำขออนุญาต๓. เงื่อนไขการเข้าใช้ประโยชน์แนบท้ายแบบคำขออนุญาต(ดูข้อมูลจากภาพกฎหมาย)ปริยานุช/ผู้จัดทำ๒๕ เมษายน ๒๕๕๑ฐิติพร/ปรับปรุง๑๑ กุมภาพันธ์๒๕๕๗วิชพงษ์/ตรวจ๒๑ กุมภาพันธ์๒๕๕๗[๑] ราชกิจจานุเบกษาเล่ม ๑๒๕/ตอนพิเศษ ๗๔ ง/หน้า ๒/๒๒ เมษายน ๒๕๕๑